Ponitrianska magistrála

náhľad|vpravo|Výhľady z hrebeňa na Horné Ponitrie.
náhľad|vpravo|Hrušovský hrad je priamo na trase magistrály.
Ponitrianska magistrála je turistická magistrála na Slovensku, spájajúca Handlovú s Nitrou. Magistrála je značená červeným turistickým značením a vedie pohoriami Vtáčnik a Tribeč. Celková dĺžka chodníka je 106,6 km, prevýšenie 4 072/3 792 metrov a odhadovaný čas na jeho prechod je 30:15 hodín.Podrobný popis trasy

 Priebeh trasy 
Magistrála začína na handlovskom námestí (), odkiaľ vedie na Veľký Grič (), prvý vrchol vtáčnického hrebeňa. Pokračuje cez Orlí kameň (), Jarabú skalu (), Tri chotáre () a Malú Homôľku () na dominantu pohoria i celej magistrály,  vysoký Vtáčnik. Chodník pokračuje hrebeňom na Kláštorskú skalu (), Rúbaný vrch (), Tatru () a Suchú horu () do Veľkého Poľa na pomedzí Vtáčnika a Tribča.

Po nenáročnom výstupe asfaltovou cestou do sedla v lokalite Penhýbeľ magistrála opäť vstupuje do lesa, tentokrát už v pohorí Tribeč. Traverzom vrchu Lámaniny () pokračuje cez Brezov štál, Jedľové Kostoľany a Skýcovský mlyn na Hrušovský hrad (). Po prekonaní cesty na Skýcov míňa severný okraj obce Lovce a cez Zlatno () smeruje na Veľký Tribeč (). Magistrála schádza do Kostolian (), obchádza hrad Gýmeš a cez Žirany () stúpa na Žibricu () a Zobor (), odkiaľ strmo klesá do Nitry, kde celá trasa končí.

 Referencie 

 Pozri aj 
 Zoznam diaľkových turistických trás na Slovensku

 Externé odkazy 
 Reportáž s fotogalériou
 Ponitrianska stovka 

Kategória:Turistické trasy na Slovensku
Kategória:Tribeč
Kategória:Vtáčnik